ทาทา มอเตอร์ส ส่งคาราวานบุกทั่วประเทศ ให้บริการเข้าถึงลูกค้ามากขึ้น บริษัท ทาทา มอเตอร์ส (ประเทศไทย) จำกัด ส่ง “ทาทา คาราวาน” (Tata Customer Experience Caravan) ลงพื้นที่จัดแสดงรถกระบะทาทาหลากหลายรุ่นในพื้นที่ภาคต่างๆ ทั่วประเทศไทย ล่าสุดได้ส่งทีมคาราวานรถกระบะทาทาไปยังภาคเหนือในจังหวัดเชียงราย เชียงใหม่ และลำปาง หลังจากที่ประสบความสำเร็จในการยกกองคาราวานไปให้บริการลูกค้าในภาคตะวันออกเฉียงเหนือ และได้รับการตอบรับเป็นอย่างดีทั้งในจังหวัดนครราชสีมา บุรีรัมย์ และสุรินทร์ โดยนำรถกระบะ ทาทา ซีนอน แบบซิงเกิลแค็บ ดับเบิ้ลแค็บ และรถกระบะขนาดเล็ก ทาทา ซูเปอร์เอซ มินท์ ไปจัดแสดง “ทาทา คาราวาน” มีเป้าหมายในการขยายพื้นที่เพื่อเข้าถึงลูกค้าในภาคต่างๆ เพื่อให้ลูกค้าได้รู้จักแบรนด์ ทาทา มอเตอร์ส มากยิ่งขึ้น และได้สัมผัสจุดเด่น ประสิทธิภาพ และสมรรถนะด้านต่างๆ ของรถกระบะทาทา ซึ่งเป็นรถเพื่อการพาณิชย์ที่ตอบสนองความคุ้มค่าคุ้มราคา ประหยัดต้นทุนอย่างแท้จริง นอกจากนี้ลูกค้ายังได้รับประสบการณ์การขับขี่ที่ถูกต้องจากผู้เชี่ยวชาญที่ร่วมเดินทางไปกับคาราวานทาทา โดยมีลูกค้าให้ความสนใจ และสั่งจองรถจากการจัด ทาทา คาราวาน เป็นจำนวนมาก